‹‹…መጀመሪያ ኖህ ውሃው መጉደሉን እንዲያጣራ አሞራን ላከው፤ አሞራው ተመልሶ መርከቧ ላይ በማረፍ አለመጉደሉን ለኖህ ነገረው፤…..ሶስተኛ ጊዜም ኖህ እርግቢቱን ላካት፤ እርግቢቱም በዚያው ቀረች፤ ኖህም ውሃው መጉደሉን አውቆ ከመርከቢቱ ወጣ፡፡ እንደርግቢቱ ያርጋችሁ ምዕመናን፤ እንደርግቢቱ ሁኑ፤…›› ብሎ መረቀን ዊሊያም፡፡ እኔ ምርቃቱ አልተዋጠልኝም፤ በምሳሌው መሰረት እኛ ምዕመናን መሆን የነበረብንማ እንደ አሞራው ነው፤ እርግቢቱማ መልዕክቷን ሳታደርስ በዚያው የውሃ ሽታ ሆና አይደል የቀረችው፡፡ ‹‹ነጭ ሆኖ መገኘት ምንኛ መልካም ነገር ነው፤ እርግቧ መልዕክት ይዛ የተሰወረች ብትሆንም ነጭ ስለሆነች ነው መሰል እነሆ ምስጋና ይደርሳታል፤….›› ስል አሰብኩ፡፡ (በራሴ አተረጓጎም ተደነኩ!)
